Breathe (Փինք Ֆլոյդ)

**Breathe** (), անգլիական ռոք խումբ Փինք Ֆլոյդի երգը: Երգը ներառված է խմբի՝ 1973 թվականին թողարկված «The Dark Side of the Moon» ալբոմում:

## Հեղինակային իրավունքներ և կոմպոզիցիա
Երգի երաժշտության հեղինակային իրավունքները պատկանում են Դեյվիդ Գիլմորին և Ռիչարդ Ռայթին, իսկ երգի բառերինը՝ Ռոջեր Ուոթերսին: 

Երգն ունի դանդաղ տեմպ. նվագակցում է Դեյվիդ Գիլմորը, որը նվագում է էլեկտրական կիթառ և ծնկների վրա դրվող կիթառ՝ ձայնի կառավարման և օվերդաբինգի (ձայնագրությունը պահպանելու տեխնիկա) հնարավորությունով: Սկզբնական ալբոմում տվյալ երգն առանձին էր «Speak to Me» երգից, որը ձայնային էֆեկտների համախումբ էր և որն էլ հանդիսանում էր երգի սկզբնական մասը: «Speak to Me» երգը միախառնվում է «Breathe» երգի հետ դաշնամուրային ակորդներով, ինչի պատճառով էլ ալբոմի CD տարբերակներում այս երկուսը շատ հաճախ միացված են, ոչ թե առանձին: Երաժշտությունը կարելի է լսել նաև «Time» երգի վերջում՝ ընդամենը 1 րոպե: Այս տարբերակում չի օգտագործվել սլայդ-կիթառ, իսկ Համոնդ երգեհոնի և Ռոդես դաշնամուրի փոխարեն օգտագործել են Ֆարֆիսա երգեհոն և Վուրլիցեր դաշնամուր: 

Երգի հիմնական ակորդներն են E մինորը և A մաժորը: Ինչպես Փինք Ֆլոյդի «Time» և «The Great Gig in the Sky» երգերը, «Breathe» երգը ապացուցում է, որ Գիլմորը, հիմնվելով բլյուզ երաժշտությանը բնորոշ ակորդների վրա, ներկայացրել է իր ուրույն ոճը:

Մի քանի այլ երգերի հետ միասին, այս երգը նույնպես ճանաչվել է «Echoes: The Best of Pink Floyd» ալբոմի «լավագույններից» մեկը:

## Այլընտրանքային և կենդանի տարբերակներ
* «Pulse» ալբոմի CD և DVD տարբերակներում երգը ներկայացված է կենդանի եղանակով և տևում է 2 րոպե 33 վայրկյան:
* Երգը հնչել է «Live 8» համերգի ժամանակ. այն կարելի է լսել նաև համերգի DVD տարբերակում: 
* Ռոջեր Ուոթերսի սոլո համերգի՝ «In the Flesh – Live»-ի CD և DVD տարբերակներում ներկայացված է երգի՝ Դոյլ Բրեմհոլի և Ջոն Քերընի կատարմամբ տարբերակը:
* Երգի լայվ տարբերակները՝ Ռիչարդ Ռայթի մասնակցությամբ, կարելի է լսել Գիլմորի սոլո ալբոմներ «Remember That Night»-ի DVD և «Live in Gdańsk»-ի CD տարբերակներում: «Live in Gdańsk»-ի CD տարբերակում երգը վերնագրված է «Breathe (In the Air)»՝ «Breathe»-ի փոխարեն:
* «Breathe (Reprise)» տարբերակը՝ «Time» երգի հետ միասին, կարելի է լսել Գիլմորի՝ 2017 թվականի լայվ վիդեոհոլովակում և «Live at Pompeii» ալբոմում:
* Երգի կենդանի տարբերակը կարելի է նաև լսել «The Dark Side of the Moon Live at Wembley 1974» (2023) ալբոմում:

## Անձնակազմ
մինի|Fender 'Duo 1000' կրկնակի կիթառ (1962), որը ձեռք է բերվել Սիետլում 1970 թվականի հոկտեմբերին Դեյվիդ Գիլմորի կողմից և օգտագործվել է «The Great Gig in the Sky» երգում. ցուցադրված է «Pink Floyd: Their Mortal Remains» ցուցահանդեսում

* Դեյվիդ Գիլմոր՝ էլեկտրակիթառ, ոտնակային կիթառ, գլխավոր և բեք վոկալ
* Ռոջեր Ուոթերս՝ բաս կիթառ
* Ռիչարդ Ռայթ՝ Համոնդ երգեհոն, Ֆենդեր Ռոդես էլեկտրական դաշնամուր
* Նիք Մեյսոն՝ հարվածային գործիքներ

## Հավաստագրումներ

## [[Քավեր տարբերակ|Քավեր տարբերակներ]]
* Նվագախմբի մասնակցությամբ տարբերակը՝ Ջեզ Քոլմենի գլխավորությամբ, կարելի է լսել Լոնդոնի Ֆիլհարմոնիկ նվագախմբի՝ 1995 թվականի «Us and Them: Symphonic Pink Floyd» ալբոմում:
* 2001 թվականին «Sea of Green» կանադական ռոք խումբը ներկայացրել է «Breathe» և «Breathe (Reprise)» երգերի՝ իրենց տարբերակը՝ «Time to Fly» ալբոմում:
* 2002 թվականին Փինք Ֆլոյդը իր տրիբյուտային (միայն քավեր տարբերակներից կազմված ալբոմ) «An All Star Lineup Performing the Songs of Pink Floyd» ալբոմում ներկայացրել է երգի՝ «McAuley Schenker» խմբի վոկալիստ Ռոբին ՄակՕլիի և «Steely Dan»/«Doobie Brothers» խմբի կիթառահար Ջեֆ Բեքսթերի մասնակցությամբ տարբերակը:
* «Flaming Lips» ամերիկյան ռոք խումբը ներկայացրել է «Breathe» երգի իր տարբերակը 2003 թվականին՝ «Glastonbury» ֆեստիվալի ժամանակ, շրջագայությունների ժամանակ, ինչպես նաև 2010 թվականին՝ «Late Night with Jimmy Fallon» հաղորդման ժամանակ: Խումբը ներկայացրել է նաև մեկ այլ տարբերակ՝ «Stardeath and White Dwarfs» խմբի հետ միասին, որը կարելի է լսել խմբի՝ 2009 թվականին թողարկված «The Flaming Lips and Stardeath and White Dwarfs with Henry Rollins and Peaches Doing The Dark Side of the Moon» ալբոմում:
* «The Shins» ամերիկյան խմբի տարբերակը ներառված է 2007 թվականին թողարկված «The Saturday Sessions: The Dermot O'Leary Show» ալբոմում:
* «Brit Floyd»-ի տարբերակը, որը Փինք Ֆլոյդի տրիբյուտային խումբն է, կարելի է լսել CD և DVD տարբերակներով:
* «Capital Cities» խումբը երգի՝ իր տարբերակի մեջ ներառել է Թուփաք Շաքուրի ռեփը՝ «Սպիով դեմքը» ֆիլմի «Smile» երգից. ռեփի բառերը նման են Փինք Ֆլոյդի երգի բառերին: 
* «Ocean Alley» ավստրալական խումբը ներկայացրել է իր տարբերակը 2021 թվականին:

## [[Ռոջեր Ուոթերս|Ռոջեր Ուոթերսի]] տարբերակը
Փինք Ֆլոյդի բաս կիթառահար Ռոջեր Ուոթերսը 2023 թվականի սեպտեմբերի 21-ին թողարկել է «Breathe» և «Speak to Me» երգերը՝ որպես իր յոթերորդ ստուդիական ալբոմի՝ «The Dark Side of the Moon Redux»-ի երրորդ սինգլ: Թողարկվել են նաև վերջին երկու երգերի բառերը ներառող տեսահոլովակները:

2023 թվականի սկզբին Ուոթերսը հայտարարել է, որ «The Dark Side of the Moon» ալբոմի 50-ամյակին թողարկելու է երգի նոր տարբերակը՝ առանց խմբի մնացած անդամների մասնակցության՝ փորձելով կրկին անդրադառնալ երգին վերաբերող զգացմունքային և քաղաքական հայտարարություններին: Ալբոմը թողարկվել է 2023 թվականի հոկտեմբերի 6-ին, ինչին նախորդել է որպես վերջնական սինգլներ՝ «Money», «Time», «Breathe», «Speak to Me» երգերի թողարկումը:

### Անձնակազմ
* Ռոջեր Ուոթերս՝ վոկալ
* Գաս Սեյֆերտ՝ բաս, կիթառ, հարվածային գործիքներ, ստեղնաշարային գործիքներ, սինթեզատոր, բեք վոկալ
* Ջոի Ուորոնկեր՝ հարվածային գործիքներ
* Ջոնաթան Ուիլսոն՝ կիթառներ, սինթեզատոր, երգեհոն
* Ջոնի Շեփերդ՝ երգեհոն, դաշնամուր
* Վիա Մարդո՝ տերմեն
* Ազնիվ Քորքեջյան՝ վոկալ
* Գեյբ Նոել՝ լարային գործիքներ, սարանգի
* Ջոն Քերըն՝ ստեղնաշարային գործիքներ, Հավայան կիթառ, սինթեզատոր, երգեհոն

## Ծանոթագրություններ

Կատեգորիա:Երգեր այբբենական կարգով
Կատեգորիա:Փինք Ֆլոյդ